**EESTI MEISTRIVÕISTLUSED TULIRELVADEST LASKMISES**

 **V õ i** s t l u s j u h e n d 2020

 **Osavõtjad:** Meistrivõistlustest kutsutakse osa võtma Eesti Laskurliidu liikmeskonda kuuluvate organisatsioonide laskurid järgmis­tes vanuseklassides:

Mehed (M), naised (N) ning

 juuniorid (MJ, NJ sündinud 2000.a. ja hiljem).

 Sportlane saab osaleda individuaalarvestuses ainult ühes vanuseklassis.

 **Võistkondlik arvestus** kõigis harjutustes peetakse kolmeliikmeliste võistkondade vahel, mis moodustatakse samasse klubisse kuuluvatest samast soost juunioride või täiskasvanute klassi laskuritest. Võistkondlik tulemus selgub võistkonna liikmete põhilaskmise tulemuste summas. Võistkonna koosseis tuleb kinnitada enne esimese liikme starti.

**Aeg ja programm: 03.- 05. 07. 2020** Tartumaa Tervisespordikeskus. Relvade ja varustuse kontrollis tuleb esitada ID kaart või pass. Võistlused toimuvad vastavalt võimalustele vastavuses Rahvusvahelise Laskespordiföderatsiooni (ISSF) määrustele ja reeglitele. Finaalid peetakse ainult olümpiaharjutustes naiste ja meeste vanuseklassides. Finaalides osalemise raporteerimise aeg (RT) on 30 minutit peale viimase vahetuse tulemuste avalikustamist. Harjutuse 60 lasku lamades tulemused kõigis vanuseklassides (M, MJ; N, NJ) loetakse kümnendikega. Olümpiakiirlaskmises harjutuse teise poole vahetusi ümber ei komplekteerita.

**03.07.** kell 12.30 – 19.00 Relvade ja varustuse kontroll

 Start: 14.00 Vabapüstol M, MJ S-50 m tiir Sius 20 k.

 14.00 30+30 spordipüstol N, NJ 25 m tiir Sius 20 k. + **F N**

 **19.00 autasustamine**

**04.07.** kell 8.00 – 17.00 relvade ja varustuse kontroll

Start: 9.00 3x40 standard N, NJ. S-50 m tiir 22 k.+ **F** Sius **N**

9.00 60 l. lamades M; MJ S-50 m tiir Sius 20k.

 9**.**00 Jooksev metssiga 30+30 M, N 50 m tiir Liikuv Märk

 9.00 Standardpüstol M, MJ, N, NJ 25 m tiir Sius 20 k.

 15.00 30+30, spordipüstol MJ 25 m tiir Sius 20 k.

 15.00 30+30 TK püstol M 25 m tiir Sius 20 k

 **19.00** **autasustamine**

**05.07.** kell 7.00 – 14.30 relvade ja varustuse kontroll

 Start: 8.00 3x40 standard M, MJ. S-50 m tiir 22 k. + **F** Sius **M**

 9.00 60 lamades N, NJ S- 50 m tiir Sius

 9.00 Olümpiakiirlaskmine M, MJ 25 m tiir Sius 4 s. + **F M**

9.00 Jooksev metssiga 20+20 lasku mix M, N 50 m tiir Liikuv Märk

 **17.30 Võistluste lõpetamine**

**Autasustamine:** Eesti meistrivõistluste igas vanuseklassis I - III koha saavutanud individuaalvõistlejaid autasustatakse vastava medali ja diplomiga. I – III koha saavutanud võistkondade liikmeid autasustatakse vastava medaliga. **Vähem kui 4 võistkonna** osalemisel **harjutuses** antakse välja ainult **kuldmedalid.**

**Majandamine:** Kõik võistlejate lähetamise, majutamise ning toitlustamisega seotud kulud kannavad lähetavad organisatsioonid. Võistluste korralduskulude osaliseks katmiseks kehtestatakse stardimaksud suurusega **5** **€ juuniori ja 10 € täiskasvanu harjutuses, võistkond täiendavalt 10 € harjutuses.**

Osavõtumaksud tasutakse ülekandega peale arve saamist Eesti Laskurliidule vastavalt lõplikule ülesandmisele **26.06.2020** (maksmise alus). **Registreerimisega hilinejate ind. osavõtumaks 20 €.**

Majutuse broneerimise lõplik tähtaeg Tartumaa Tervisespordikeskuses on **26.06.2020, mis on ka arve esitamise ja maksmise alus.**

**Registreerimine osavõtuks kirjalikult kuni 26.06.2020** e-maili aadressil:**karl.kontor@gmail.com**

**Lõplik korrektuur ülesandmistes 30.06.2020 kell 18.00**

**Majutuse broneerimine e-maili aadressil:** **tartumaa@tehvandi.ee** **või telefonil 745 6333**

Eesti Laskurliit